b'\n_START_ARTICLE_\nMorten de Svanenskiold\n_START_PARAGRAPH_\nMorten Joachim Ferdinand de Svanenskiold (11. december 1799 p\xc3\xa5 Svanholm \xe2\x80\x93 11. marts 1876 i K\xc3\xb8benhavn) var en dansk jurist og borgmester, bror til N.E.E. de Svanenskjold._NEWLINE_Han var s\xc3\xb8n af ejer af Svanholm, hofj\xc3\xa6germester Peter de Svanenskiold og Regine Dorothea Cathrine Qvistgaard, blev 1816 student fra Frederiksborg Latinskole og 1820 cand.jur. Han blev 1824 kopist i K\xc3\xb8benhavns Politiret samt ved Politiets \xc3\xb8vrige forretninger, 1831 fuldm\xc3\xa6gtig og samme \xc3\xa5r protokolsekret\xc3\xa6r i H\xc3\xb8jesteret, 1836 herredsfoged og skriver i \xc3\x85rs og Slet Herreder, Bj\xc3\xb8rnsholm og Malle Sogne indbefattede, samt birkedommer og skriver i L\xc3\xb8gst\xc3\xb8r Birk, 1843 virkelig kancellir\xc3\xa5d, 1850 byfoged og byskriver i Nyk\xc3\xb8bing Sj\xc3\xa6lland, birkedommer og skriver i Dragsholm Birk, 1851 justitsr\xc3\xa5d, 1868 tillige borgmester i Nyk\xc3\xb8bing Sj\xc3\xa6lland, fik 1870 afsked og blev 17. august udn\xc3\xa6vnt til Ridder af Dannebrog._NEWLINE_Han blev gift 19. september 1836 i Holmens Kirke med Johanne Adelaide M\xc3\xbchlensteth (3. oktober 1813 i K\xc3\xb8benhavn - 30. november i 1893 i Farum), datter af kommand\xc3\xb8rkaptajn Malthe Christian M\xc3\xbchlensteth og Johanne Martine Nicoline Marie de Svanenskiold._NEWLINE_Han er begravet p\xc3\xa5 Farum Kirkeg\xc3\xa5rd.'